paragraph_text: Institut pomorske medicine Hrvatske ratne mornarice je utemeljen kao ustanova HRM-a 16. rujna 1991. To je jedinstvena ustanova ovog tipa u Hrvatskoj i referentno središte za pitanja pomorske medicine. Institut je znanstvena i istraživačka ustanova Hrvatske vojske, ali i operativna postrojba u operativnim pitanjima preventivne medicine u pomorstvu i općenito u području odgovornosti Hrvatske ratne mornarice.